Document ID: 32007R0721

UREDBA KOMISIJE (ES) št. 721/2007
z dne 25. junija 2007
o prilagoditvi Uredbe (ES) št. 884/2006 o določitvi podrobnih pravil za uporabo Uredbe Sveta (ES) št. 1290/2005 v zvezi s financiranjem intervencijskih ukrepov s strani Evropskega kmetijskega jamstvenega sklada (EKJS) in knjiženjem postopkov javnega skladiščenja s strani plačilnih agencij držav članic zaradi pristopa Bolgarije in Romunije k Evropski uniji
KOMISIJA EVROPSKIH SKUPNOSTI JE -
ob upoštevanju Pogodbe o pristopu Republike Bolgarije in Romunije,
ob upoštevanju Akta o pristopu Republike Bolgarije in Romunije ter zlasti člena 56 Akta,
ob upoštevanju naslednjega:
(1)
Zaradi pristopa Bolgarije in Romunije k Evropski uniji so potrebne nekatere tehnične spremembe v prilogah IV in VI k Uredbi Komisije (ES) št. 884/2006 (1).
(2)
Treba je določiti referenčne obrestne mere iz točke 1.2 Priloge IV k Uredbi (ES) št. 884/2006, ki jih Bolgarija in Romunija potrebujeta za izračun finančnih stroškov, ki se zadevnima državama članicama povrnejo za javno skladiščenje, in referenčno obdobje 2007 za Bolgarijo in Romunijo za izračun standardnih stroškov, ki se povrnejo zadevnima državama članicama za javno skladiščenje za proračunsko leto 2008.
(3)
Uredbo (ES) št. 884/2006 je zato treba ustrezno spremeniti -
SPREJELA NASLEDNJO UREDBO:
Člen 1
Uredba (ES) št. 884/2006 se spremeni:
1.
Dodatek k Prilogi IV se nadomesti z besedilom iz Priloge I k tej uredbi;
2.
V točki I Priloge VI se točka 1 nadomesti z besedilom iz Priloge II k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. junija 2007

Labels: 4
6
12
18
15